Ingurumen Aretoa Getxo

AZTARNEN BILA
2023-06-18 10:30 - 13:30 UTC
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

ESKULAN JASANGARRIAK: ARTILEZKO BESOKOAK
2023-06-24 10:30 - 13:30
3 urtetik gorakoentzako tailer honetan umeek besoko bat egingo dute. Horretarako elementu batzuk berrerabili beharko dituzte, adibidez, kartoia eta artilea.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO TAILERRA: EHUNGINTZAKO ESTANPAZIO BOTANIKOA
2023-06-25 10:30 - 13:30
WÜL-eko (ehungintzako arte jasangarriaren estudioa) Florek emandako tailer-ikastaroa da, helduei zuzendua (16 urtetik gorakoak). Helburu nagusia da parte-hartzaileak estanpazio botanikoaren oinarrizko ezagutzetara hurbiltzea eta teknika aztertzeko eta esperimentatzeko behar diren baliabideak ematea. Zelulosa-zuntz organiko ziurtatuekin lan egingo da, eta ez da beharrezkoa aldez aurreko ezagutzarik izatea.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

BOLUEKO ESPLORATZAILEAK
2023-06-25 11:00 - 13:30
“Bolueko esploratzaileak” familia eta lagun taldeei zuzendutako ekintza da. Honen helburua, herritarrek udalerriko ingurumenaren zaintza zuzenean parte-hartzea da, mugikortasuna, zarata, ura, biodibertsitatea eta hondakinei buruzko diagnostikoa eginez, Bolueko hezegunetik ibilbide autogidatua baten bidez. Diagnostikoa aurrera eraman ahal izateko beharrezkoa diren material guztiak Ingurumen Aretotik eskainiko dira: prismatikoak, identifikatzeko gidaliburuak, sonometroak, uraren analisia egiteko kit-a eta abar. Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.
Txanda bakarra egingo da: 11:00etan.

FRUTA BROXETAK (FRUTAREN NAZIOARTEKO EGUNA)
2023-07-01 10:30 - 13:00
Familiei zuzendutako tailer honetan fruta-brotxa goxoak egingo dira sasoiko produktuak erabiliz, txikien artean dieta osasuntsua eta arduratsua sustatuz.
Bi txanda egingo dira: 10:30etik 11:30era eta 12:00etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

PLASTIKOZKO POLTSARIK GABEKO NAZIOARTEKO EGUNA, OIHALEZKO POLTSETAN ESTANPAZIOA
2023-07-02 10:30 - 13:30
Ehunezko poltsetan estanpatzeko tailerra da, adin guztiei zuzendua. Parte-hartzaile bakoitzak ehunezko poltsa bat eraman ahal izango du, beraiek diseinatutako diseinu pertsonalizatuarekin, plastikozko poltsen erabilera murrizteko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

ORIENTING MOTAKO JARDUERA FAMILIA ETA TALDEENTZAT
2023-07-08 10:00 - 13:30
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.

ELKARLANEKO TAILERRA: ARETOKO BARATZERAKO TXORIMALO
2023-07-09 10:30 - 13:30
Familiei zuzendutako tailerra da, 3 urtetik gorako txikiekin. Oraingo honetan 2 txorimalo prestatuko ditugu, eta Ingurumen Aretoko baratzean jarriko ditugu (txanda bakoitzeko bat egingo da). Horretarako, erratzezko makila zaharrak, arropa zaharrak eta abar berrerabiliko ditugu.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

SANTA KOLOMA ERMITARAINO IBILBIDE GIDATUA: ERROTAK, ERREKAK ETA DORRETXEAK
2023-07-15 11:00 - 13:00
Ingurumen Aretoko hezitzailek batek gidatutako ibilbidea da, 8 urtetik gorako adin guztiei egokitutakoa dagoena. Bolueko hezegunetik hasten da. Bertan, udalerriko inguru natural garrantzitsuenetariko baten alderdi aipagarrienak aztertuko ditugu. Ondoren, Martiartuko dorretxe zaharrerako bidean dagoen Santa Koloma baselizarantz abiatuko gara. Ibilbidean zehar, Bolueko hezegunearekin eta haranarekin erlazionatutako ingurumen aspektuak aztertzeaz gain, haranarekin eta bertako biztanleekin erlazionatutako aspektu historiko eta sozialak ere ikusiko ditugu, adibidez, inguruko arkitektura tradizionala, errotak, edo bando gerrak. Santa Koloma baselizaren itxura XVII. mendean egindako berritze baten ondorioa da.
Ekintza 11:00tatik 13:00tara burutuko da. Beharrezkoa da aldez aurretik izena ematea eta Ingurumen Aretoko baieztapena jasotzea.

STREET ESCAPE ROOM: GELDIARAZI INBADITZAILEAK!
2023-07-16 10:30 - 13:30
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERA BERRIA: NIRE LEHEN URRATSAK NATURAN
2023-07-22 10:30 - 13:00
8 eta 20 hilabete bitarteko haurrak dituzten familiei zuzendutako jarduera berri bat da. Oso dinamika errazez osatutako jarduera honen bidez, etxeko txikienek estimulazio-jolas desberdinak egin ahal izateko espazio natural bat eskaini nahi da, gurasoek lagunduta. Bi txanda egingo dira: 10:30etatik 11:30etara eta 12:00etatik 13:00etara. Beharrezkoa da aldez aurretik izena ematea eta Ingurumen Aretotik baieztapena jasotzea.

GINKANA 2.0. BOLUETIK
2023-07-22 10:30 - 13:30, 2023-09-02 10:30 - 13:30, 2023-10-07 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

BIO-DIBER TAILERRA: IZURDE ETA BALEEN MUNDUKO EGUNA
2023-07-23 10:30 - 13:30
urtetik egun hau ospatzen da, baleen eta izurdeen ehiza geldiarazteko helburuarekin. Ehizaz gain, gaur egun mehatxu ugari daude itsas ugaztun hauentzat: kutsadura, plastikoa… Horretaz guztiaz hitz egingo dugu 3 urtetik gorako umeei zuzendutako tailer honetan, non balezko jostailu dibertigarri batzuk egingo ditugun. Beti bezala, hainbat objektu berrerabiliko ditugu txikienen artean kontsumo arduratsua sustatzeko.

Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea

NATURAREN DETEKTIBEAK + ESPLORATZAILE TXIKIAK
2023-07-25 10:30 - 13:30, 2023-09-09 10:30 - 13:30
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2023-07-29 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

ESKULAN JASANGARRIAK: ABANIKOA
2023-07-30 10:30 - 13:30
Hiru urte baino gehiagoko umeei zuzendutako tailerra da, eta bertan, hainbat material berrerabiliko dira, hala nola izozki-makilak, komiki zaharrak edo egunkariak.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

ESKULAN JASANGARRIAK: ARKATZONTZIAK
2023-09-03 10:30 - 13:30
6 urtetik gorako umeei zuzendutako tailer honetan arkatzontzi politak sortuko ditugu. Beti bezala, hainbat objektu berrerabiliko ditugu txikienen artean kontsumo arduratsua sustatzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea

JARDUERA BERRIA: HEGAZTIEN KOLOREAK
2023-09-10 10:30 - 13:00, 2023-10-01 10:30 - 13:30
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

EUROPAKO MUGIKORTASUNAREN ASTEA: ORIENTAZIO JARDUERA BIZIKLETAZ
2023-09-16 10:30 - 13:30
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez.
Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza). Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1´5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Europako Mugikortasunaren Astea ospatzeko, Ingurumen Aretora bizikletaz etortzen direnek hamaiketako osasungarri bat jasoko dute doan.
Ordutegiak: 10:15, 10:45, 11:15 eta 11:45etan Beharrezkoa da aldez aurretik izena ematea eta Ingurumen Aretotik baieztapena jasotzea.

JARDUERA BERRIA: BOTANIKARIA EGUN BATEZ (JARDUERA AUTOGIDATUA)
2023-09-17 10:30 - 13:30
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

"NATURAREN KOLOREAK ETA ARGIA", WABI-SABIREKIN
2023-09-23 10:30 - 13:30
3 urtetik gorako haurrentzako sormen- eta esperientzia-tailer hauetan, zuzeneko esperimentazioaren bidez naturarekiko errespetua eta ingurumen-kontzientzia bezalako balioak bultzatu nahi dira txikienen artean. Bi saio egingo dira, eta bakoitzean 10 txikik parte hartu ahal izango dute euren familiekin batera. Jarduera Wabi-Sabik dinamizatuko du, errespetuzko hazkuntzarako eta joko librerako elkarteak.
Bi txanda egingo dira: 10: 30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

“ITSASOA JOKOAN DA”: ITSASOAREN INGURUKO JOLAS KOOPERATIBOAK
2023-09-24 10:30 - 13:30
“Bildutako jolasak” motako jarduera da, adin desberdinetara (3 urtetik aurrera) egokitutako mahai-joko mota desberdinekin. Horien guztien gai nagusia itsasoak eta ozeanoak dira. Modu dibertigarrian, parte-hartzaileek itsas biodibertsitateaz, kontserbazio-egoeraz, Getxoko hondartzei buruzko datu eta bitxikeriez eta abarrez gehiago ikasi ahal izango dute.
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

BIZITZA JOKOAN: HITZALDIA ETA MUGARIK GABE ELKARTEKO ERAKUSKETARI BISITA
2023-09-30 10:30 - 12:00
Hondurasko Dalila Argueta errefuxiatu klimatikoak Mugarik Gabe elkartearen Bizitza jokoan erakusketaren edukien zati bat aurkeztuko du, eta errefuxiatu klimatiko eta ingurumen-ekintzaile gisa izandako esperientzia kontatuko digu.
Dalila Hondurasko lurraldearen defentsan aritzen da, meatzaritzako proiektuen mehatxuei eta ingurumenean eragin handia duten beste espoliazio-eredu batzuei aurre egiten dieten komunitateekin batera. Hain zuzen ere, Guapinolgo meatze-proiektuaren aurkako eta lurraldeak (mendiak, basoak, ur-iturriak) suntsitzen dituzten erauzketa-proiektuen aurrean erresistentzian dauden komunitateen ondasun komunen aldeko gizarte-protestaren parte izatea izan zen atzerriratzera behartu zuten mehatxuen eta jazarpenaren arrazoia.
Gaur egun, Arratiako Haraneko (Bizkaia) gizarte-mugimenduetan militantea da, baita Basoa proiektuan ere.
Erakusketaren bisitan zehar, edukien inguruko hainbat dinamika egingo dira, irabazlearentzako saria duen galdera-joko dibertigarri batekin.
Helduei zuzendutako jarduera da eta 10:30etatik 12:00etara izango da. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUA: SUZIRI PROPULTSATUA
2023-10-08 10:30 - 13:30
Espazioaren Munduko Astea dela eta, parte-hartzaile bakoitzak kartoizko lastotxo batek bultzatutako suziri bat egingo du. Jostailua egiteko egunkari zaharrak eta aldizkariak berrerabiliko dira. 6 urtetik gorako umeentzako tailerra da.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
